b'\n_START_ARTICLE_\nMaroko transportas\n_START_PARAGRAPH_\nMaroko transporto sistema\n_START_SECTION_\nGele\xc5\xbeinkeliai\n_START_PARAGRAPH_\nBendras Maroko gele\xc5\xbeinkelio tinklo ilgis yra 1 907\xc2\xa0km (standartinis b\xc4\x97gi\xc5\xb3 plotis), i\xc5\xa1 j\xc5\xb3\xc2\xa0\xe2\x80\x93 1003\xc2\xa0km elektrifikuoti (3 kV nuolatin\xc4\x97 srov\xc4\x97). Visas gele\xc5\xbeinkeli\xc5\xb3 tinklas buvo pastatytas 1930-taisiais metais (Pranc\xc5\xabzijos protektorato palikimas). Nuo 1963\xc2\xa0m. gele\xc5\xbeinkeliai priklauso Valstybinei Maroko Gele\xc5\xbeinkeli\xc5\xb3 Valdybai (ONCFM) (pranc. Office National des Chemins de Fer du Maroc). Gele\xc5\xbeinkelio linija jungianti Marok\xc4\x85 su Al\xc5\xbeyru ir Tunisu nuo 1990\xc2\xa0m. laikinai u\xc5\xbedaryta. 2007\xc2\xa0m. ONCFM pri\xc4\x97m\xc4\x97 sprendim\xc4\x85 modernizuoti 1 500\xc2\xa0km ilgio gele\xc5\xbeinkelio atkarpas: Tan\xc5\xbeeras-Marake\xc5\xa1as-Agadiras ir Kasablanka-Rabatas-Ud\xc5\xbeda, \xc4\xaf greit\xc4\x85j\xc4\xaf gele\xc5\xbeinkel\xc4\xaf. Darbus numatyta baigti iki 2030\xc2\xa0m. kurie kainuos apie 25 milijardus dirham\xc5\xb3. Pasta\xc4\x8dius greit\xc4\x85j\xc4\xaf gele\xc5\xbeinkel\xc4\xaf, kelion\xc4\x97s laikas i\xc5\xa1 Kasablankos \xc4\xaf Marake\xc5\xa1\xc4\x85 sutrump\xc4\x97s nuo 3 val. dabar iki 1 val. 20 min., o i\xc5\xa1 Rabato \xc4\xaf Tan\xc5\xbeer\xc4\x85\xc2\xa0\xe2\x80\x93 nuo 4 val. 30 min. dabar iki 1 val. 30 min. Iki 2025\xc2\xa0m. planuojama pastatyti po Gibraltaro s\xc4\x85siauriu gele\xc5\xbeinkelio ir automobili\xc5\xb3 tunel\xc4\xaf, jungiant\xc4\xaf Marok\xc4\x85 ir Ispanij\xc4\x85.\n_START_SECTION_\nAutomobili\xc5\xb3 keliai\n_START_PARAGRAPH_\nBendras Maroko automobili\xc5\xb3 keli\xc5\xb3 ilgis yra 57 493\xc2\xa0km. (32 716\xc2\xa0km asfaltuoti, tarp j\xc5\xb3 611\xc2\xa0km sudaro autostrada ir 24 777\xc2\xa0km\xc2\xa0\xe2\x80\x93 \xc5\xbevyrkeliai (2006\xc2\xa0m.)). Autostrados yra mokamos ir did\xc5\xbeiausias leistinas greitis yra 120 km/h.\n_START_SECTION_\nPagrindiniai oro uostai\n_START_PARAGRAPH_\nAgadiro oro uostas (Al Massira oro uostas): (AGA) Vykdo vietinius ir tarptautinius skryd\xc5\xbeius \xc4\xaf Europos miestus. \xc4\xae Agadiro oro uost\xc4\x85 u\xc5\xbesakomuosius skryd\xc5\xbeius atlieka ir Lietuvos oro kompanijos, skraidinan\xc4\x8dios turistus \xc4\xaf Marok\xc4\x85 i\xc5\xa1 Lietuvos._NEWLINE_Alhoseimos oro uostas (Cherif Al Idrissi oro uostas): (AHU) Vykdo vietinius ir tarptautinius skryd\xc5\xbeius \xc4\xaf Amsterdam\xc4\x85, Kasablank\xc4\x85 ir Tetuan\xc4\x85._NEWLINE_Mahometo V tarptautinis oro uostas (Kasablankos oro uostas): (CMN) Vykdo vietinius ir tarptautinius skryd\xc5\xbeius \xc4\xaf Europos, Azijos, Afrikos ir JAV miestus._NEWLINE_Feso oro uostas (Sa\xc3\xafss oro uostas): (FEZ) Vykdo vietinius ir tarptautinius skryd\xc5\xbeius \xc4\xaf Europos miestus._NEWLINE_Alujuno oro uostas (Hasano I oro uostas): (EUN) Vykdo vietinius ir tarptautinius skryd\xc5\xbeius \xc4\xaf Europos miestus._NEWLINE_Marake\xc5\xa1o oro uostas (Menara tarptautinis oro uostas): (RAK) Vykdo vietinius ir tarptautinius skryd\xc5\xbeius \xc4\xaf Europos miestus._NEWLINE_Nadoro oro uostas: (NDR) Vykdo vietinius ir tarptautinius skryd\xc5\xbeius \xc4\xaf Europos miestus._NEWLINE_Ud\xc5\xbedos oro uostas (Angado oro uostas): (OUD) Vykdo vietinius ir tarptautinius skryd\xc5\xbeius \xc4\xaf Europos miestus._NEWLINE_Uarzazato oro uostas (Uarzazato oro uostas): (OZZ) Vykdo vietinius ir tarptautinius skryd\xc5\xbeius \xc4\xaf Europos miestus._NEWLINE_Rabato oro uostas (Sal\xc4\x97 oro uostas): (RBA) Vykdo tarptautin\xc4\xaf skryd\xc5\xbeius \xc4\xaf Pary\xc5\xbei\xc5\xb3 ir Tripol\xc4\xaf._NEWLINE_Tan\xc5\xbeero oro uostas (Ibn Batouto tarptautinis oro uostas): (TNG) Vykdo vietinius ir tarptautinius skryd\xc5\xbeius \xc4\xaf Europos miestus._NEWLINE_Tetuano oro uostas (Sania Ramel oro uostas): (TTU) Vykdo vietinius skryd\xc5\xbeius.'